ตึกโดม - วิกิพีเดีย

# ตึกโดม

### จากวิกิพีเดีย สารานุกรมเสรี

ตึกโดม เป็นอาคารที่ทำการอธิการบดี มหาวิทยาลัยธรรมศาสตร์ ท่าพระจันทร์

แม่โดม หรือ ตึกโดม แห่งมหาวิทยาลัยธรรมศาสตร์ ได้รับการออกแบบโดย นายจิตรเสน (หมิว) อภัยวงศ์ ซึ่ง ศาสตราจารย์ ดร. ปรีดี พนมยงค์ ผู้ประศาสน์การ มหาวิทยาลัยวิชาธรรมศาสตร์และการเมืองได้ให้แนวคิด เพื่อให้เป็นสถาปัตยกรรม ที่มีลักษณะที่โดดเด่น ไม่ได้เลียนแบบชาติอื่นแต่อย่างใด

ตัวอาคารเป็นรูปทรงกรวยยอดแหลม 2 ชั้น มีความหมายดังนี้

- ฐานของกรวยเป็น 6 เหลี่ยม ซึ่งหมายถึงหลัก 6 ประการของคณะราษฎร
- ยอดแหลม หมายถึง การบรรจุความปรารถนาสูงสุด
- อาคารสองปีกด้านท่าพระจันทร์และด้านท่าพระอาทิตย์ หมายถึงการศึกษาที่แผ่ขยายวงกว้างในหมู่ราษฎร

แต่อีกนัยหนึ่ง โดม หมายถึง ดินสอเขียนฟ้า นั่นคือ โดมเปรียบประดุจดินสอ ที่ใช้จดบันทึกเรื่องราวต่าง ๆ มากมายลงบนท้องฟ้า

บริเวณชั้น 3 เป็นหอเกียรติยศ และพิพิธภัณฑ์มหาวิทยาลัยธรรมศาสตร์ เปิดใช้งานเมื่อวันที่ 10 ธันวาคม พ.ศ. 2548 ซึ่งเป็นวันธรรมศาสตร์

สมาคมสถาปนิกสยามในพระบรมราชูปถัมภ์ เสนอชื่ออาคารโดมธรรมศาสตร์ ท่าพระจันทร์ ตึกโดม แห่งมหาวิทยาลัยธรรมศาสตร์ (ท่าพระจันทร์) ได้รับพระราชทานรางวัล อาคารอนุรักษ์ศิลปสถาปัตยกรรมดีเด่น ประเภทสถาบันและอาคารสาธารณะ ในงานสถาปนิก 48 จากสมเด็จพระเทพรัตนราชสุดาฯ สยามบรมราชกุมารี

## [แก้] ดูเพิ่ม

- ตึกโดม

ดึงข้อมูลจาก "http://th.wikipedia.org../../../%E0%B8%95/%E0%B8%B6/%E0%B8%81/%E0%B8%95%E0%B8%B6%E0%B8%81%E0%B9%82%E0%B8%94%E0%B8%A1.html".

หมวดหมู่: สิ่งก่อสร้าง | สถาปัตยกรรม | มหาวิทยาลัยธรรมศาสตร์

##### Views

- บทความ
- อภิปราย
- รุ่นปัจจุบัน

##### ค้นหา